Bloggfærslur 10. september 2017 - omarragnarsson.blog.is
10.9.2017 | 15:51
Á undan samtíð sinni. Merkar rannsóknir á endingu háhitavæða.
Nafn Braga Árnasonar er þekkt víða um lönd þótt ekki hafi verið oft minnst á hann hinn síðari ár hér heima.
Nú er hann allur en skilur eftir sig merka sögu um mann, sem var á undan samtíð sinni.
Bragi var í fararbroddi þeirra, sem sá möguleikana á að nota vetni sem orkubera eins og alþjóðlegar og innlendar viðurkenningar bera með sér.
Í þeim sveiflum, sem leikið hafa um vísindaheiminn í þessum efnum, hefur trúin á vetnið reynst misjöfn.
Á tímabili, fyrir nokkrum árum, virtust aðrir möguleikar, svo sem rafbílar og metanknúnir bílar eiga meira gengi að fagna, en Toyota verksmiðjurnar misstu þó aldrei sjónar af möguleikum vetnisins.
Nú eru þeir að vænkast á ný, einum vegna mikillar drægni, og fleiri að koma inn í, en hátt verð á vetnisbílum er þó enn dragbítur.
En Bragi hefur gert fleira. Hann fór á eigin spýtur upp á virkjanasvæðið Nesjavellir-Hellisheiði og stundaði þar afar mikilvægar mælingar á endingu háhitasvæða.
Á þeim tíma hafði ég samband við hann og innti eftir því hvernig gengi, en hann var afar varkár og sagði, að mun meiri rannsóknir þyrfti.
Loks féllst hann þó á að upplýsa þá fyrstu bráðabirgðaniðurstöðu að orka svæðisins myndi endast í 50 ár, en síðan myndi þurfa 100 ár til að jafna sig og ná upp fyrri orku.
Ef þetta er nærri lagi, er það griðarlega mikilvægt fyrir nýtingu háhitasvæðanna, því að það sýnir í grófum dráttum, að ef menn ætla að standa við stór orð um endurnýjanlega orku og sjálfbæra þróun, þarf að taka upp alveg ný vinnubrögð í þessum efnum þar sem horft er yfir landið allt.
Í útvarpsviðtali við Ara Trausta Guðmundsson spáði Bragi því að bein nýting sólarorkunnar yrði framtíðarlausnin í orkuvandamálum jarðarbúa.
Verði sú raunin reynist Bragi enn og aftur á undan samtíð sinni.
Andlát: Bragi Árnason
Bloggar | Breytt s.d. kl. 16:01 | Slóð | Facebook | Athugasemdir (5)
10.9.2017 | 00:44
Disney spáði plastbyltingu, - en ekki þessu afbrigði.
Þegar Walt Disney var hvað afkastamestur í gerð kvikmynda og skemmtigarðsins Disneylands var hann ákafur aðdáandi plastsins, sem þá var að ryðja sér til rúms.
Hann lét meira að segja gera hús þar sem allt var úr plasti, jafnt húsið sjálft sem allt inni í því.
Með þessu vildi Disney vera í fararbroddi í allsherjar plastbyltingu.
Það tókst að stærstum hluta.
Plastið er bókstaflega alls staðar, og til dæmis er flest innan í bílum úr plasti á einn eða annan veg.
Disney trúði eins og títt var um Bandaríkjamenn að gersamlega tæknivædd veröld mynd færa mannfólkinu mesta hamingju.
Þeim mun meira af framleiddum iðnaðarvörum og vélknúnum þægingum, því betra.
Hann sá hins vegar ekki fyrir, að með tímanum yrði þessi mikla og gagngera bylting að andhverfu sinni hvað varðaði áhrif þess á umhverfið, bæði líkamlega og andleg.
Örplast í sjávarsalti
Fjöldi þingmanna og fulltrúa ekki í beinu hlutfalli við mannf...
"Að láta á það reyna" og "þetta reddast" heilkennið.
Það ættu að vera litlar árekstralíkur í yfirlandsflugi hér á ...
Í dag (22.9.): 1817
Sl. sólarhring: 2158
Sl. viku: 13932
Frá upphafi: 7796134
Innlit í dag: 1087
Innlit sl. viku: 7107
IP-tölur í dag: 902